**PROVEDBOM PROGRAMA IZ POSEBNOG DIJELA PRORAČUNA OSTVARENI SU SLJEDEĆI CILJEVI PO NOSITELJIMA PROGRAMA**

**Pučko otvoreno učilište Sveti Ivan Zelina**

U 2021.g. Pučko otvoreno učilište Sveti Ivan Zelina realiziralo je slijedeće programe:

**Recital suvremenog kajkavskog pjesništva „Dragutin Domjanić**“ – u sklopu manifestacije **Kaj v Zelini,**  tradicionalna je godišnja književno-nakladnička manifestacija sa zadaćom poticanja, njegovanja i oplemenjivanja suvremenog kajkavskog pjesničkog stvaralaštva. Održava se u Svetom Ivanu Zelini od 1970. g, središnja i najmjerodavnija je pjesnička kajkavska manifestacija u Hrvatskoj. U 2021. godini na natječaj se javilo 109 pjesnika s 466 pjesama. Stalni pokrovitelji ove manifestacije su Ministarstvo kulture, Zagrebačka županija, a 2021. za 40. Recital pokroviteljstvo je prihvatio Predsjednik RH.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2018.** | **Polazna vrijednost 2019.** | **Polazna****vrijednost 2020.** | **Ciljana vrijednost 2021.**  |  | **Ostvarena** **vrijednost 2021.** |
| Kaj v Zelini - Recital suvremenoga kajkavskog pjesništva „Dragutin Domjanić“  | Broj pjesnika koji se javljaju na natječaj | 129 | 111 | 106 | 100 |  | 109 |
| Broj radova pristiglih na natječaj | 518 | 451 | 433 | 450 |  | 466 |
| Broj posjetitelja | 280 | 280 | 50 | 100 |  | 60 |
| Broj sudionika programa (izvođači + posjetitelji) | 300 | 320 | 58 | 150 |  | 92 |

**Smotra dječjega kajkavskog pjesništva „Dragutin Domjanić**“ je tradicionalno književno-prosvjetno događanje, održava se u Svetom Ivanu Zelini od 1971. g. sa zadaćom poticanja sustavnog rada s pjesnički nadarenom djecom u osnovnim školama. Sudjeluju škole s čitavog kajkavskog govornog područja. 2021. godine prijavila se 61 osnovna škola s 320 učeničkih radova. Stalni pokrovitelji ove manifestacije su Ministarstvo kulture i Ministarstvo znanosti i obrazovanja, Zagrebačka županija i Grad Sveti Ivan Zelina.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2018.** | **Polazna vrijednost 2019.** | **Polazna** **vrijednost 2020.** | **Ciljana vrijednost 2021.**  |  | **Ostvarena** **vrijednost 2021.** |
| Smotra dječjega kajkavskog pjesništva „Dragutin Domjanić“  | Broj osnovnih škola koje se javljaju na natječaj | 87 | 75 | 54 | 70 |  | 61 |
| Broj učeničkih radova pristiglih na natječaj | 477 | 400 | 227 | 300 |  | 320 |
| Broj posjetitelja | 200 | 210 | 0 | 100 |  | 70 |
| Broj sudionika programa (izvođači + posjetitelji) | 240 | 260 | 6 | 150 |  | 99 |

**Kazališni amaterizam – Zelinsko amatersko kazalište - „ZAmKa**“ je 2021. godine imala dvije premijerne predstave: „Fačuk“ s kojom je ZAmKa pobjedila na Smotri kazališnih amaterskih skupina Zagrebačke županije, te sudjelovala na Festivalu hrvatskih kazališnih amatera, gdje je dobila nagradu za Očuvanje kulturne baštine i predstavu „Blagdani“. Od 2019. godine ZAmKa je organizator *Revije amaterskih kazališnih skupina s kajkavskog govornog područja* – *Kajkalište* u sklopu kojeg su 2021. godine izvedene dvije predstave.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti (dječji + odrasli pogon)** | **Polazna vrijednost 2018.** | **Polazna vrijednost 2019.** | **Polazna** **vrijednost 2020.** | **Ciljana vrijednost 2021.**  |  | **Ostvarena** **vrijednost 2021.** |
| Kazališni amaterizam – Zelinsko amatersko kazalište „ZAmKa“ | Broj uprizorenja | 15 | 16 | 4 | 10 |  | 8 |
| Broj praizvedbi/premijera | 2 | 2 | 1 | 2 |  | 2 |
| Broj posjetitelja predstava | 2000 | 2000 | 250 | 1000 |  | 573 |
| Broj aktivnih članova ZAmKa-ina ansambla | 25 | 25 | 20 | 30 |  | 25 |
|  | Broj gostujućih predstava | 5 | 5 | 1 | 6 |  | 4 |
| Broj gledatelja | 650 | 750 | 200 | 500 |  | 160 |

Galerija „Kraluš“ – galerijsko izlagački program promovira likovnu umjetnost kroz dvije vrste programa, renomirane autore i mlade, neafirmirane te lokalne umjetnike. Galerija je 2021. godine postavila 11 izložbi koje su mogli vidjeti i svi posjetitelji ostalih programa Učilišta.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2018.** | **Polazna vrijednost 2019.** | **Polazna****vrijednost 2020.** | **Ciljana vrijednost 2021.**  |  | **Ostvarena** **vrijednost 2021.** |
| Galerija „Kraluš“ – Galerijsko-izlagački program | Broj postavljenih izložbi | 10 | 8 | 7 | 10 |  | 11 |
| Broj posjetitelja | 200 | 160 | 100 | 220 |  | 220 |

Izdavačka djelatnost i održavanje web-stranica – izdavačka djelatnost POU Sv. I. Zelina ostvaruje se knjižnim i elektroničkim putem. U Maloj biblioteci „Dragutin Domjanić“  do sada je objavljeno 110 knjiga, sva nova izdanja dostupna su u digitalnom obliku na mrežnim stranicama Učilišta. 2021. godine izdano je 6 novih knjižnih naslova.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2018.** | **Polazna vrijednost 2019.** | **Polazna** **vrijednost 2020.** | **Ciljana vrijednost 2021.**  |  | **Ostvarena** **vrijednost 2021.** |
| Izdavačka djelatnost i održavanje web-stranica | Broj novih knjižnih naslova | 4 | 6 | 5 | 5 |  | 6 |
| Broj posjetitelja na promocijama novih izdanja | 300 | 400 | 150 | 300 |  | 250 |

Diverzije – Festival kratkometražnog filma – jedan je od načina umjetničke promocije domaće i strane kratko-filmske produkcije. Festival je mjesto na kojem se autori filmova predstavljaju filmskoj publici. Kroz program filmske radionice potiče se filmsko opismenjavanje mladih Zelinčana u dobi od 12-17 godina. 2021. godine od 134 prijavljena, bila je prikazano  26 kratkih filma.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2018.** | **Polazna vrijednost 2019.** | **Polazna** **vrijednost 2020.** | **Ciljana vrijednost 2021.**  |  | **Ostvarena** **vrijednost 2021.** |
| Diverzije – Festival kratkometražnog filma (bivši Kratki na brzinu) | Broj filmova u programu | 120 | 70 | 44 | 50 |  | 26 |
| Broj posjetitelja filmskog programa | 100 | 150 | 80 | 300 |  | 315 |
| Broj posjetitelja popratnih programa  | - | 200 | 100 | 100 |  | 70 |

Redovna kinoprikazivačka djelatnost je najstabilnija djelatnost kojom se Učilište bavi. U 2021. godini prikazana su 94 filmska naslova, koje je vidjelo 4000 ljudi. Glavnina programa odnosi se na aktualne filmske naslove. Međutim, Kino Zelina je kao član Kino mreže te kao obveznik ugovora s Hrvatskim audiovizualnim centrom prilikom nabavke digitalnog projektora, dužno promovirati hrvatsku, europsku i preostalu globalnu umjetničku kinematografiju. 2021. godine broj posjetitelja je još uvijek bio jako niski, što zbog ograničenog broja posjetitelja zbog epidemioloških mjera, što zbog straha od zaraze korona virusom.

|  |  |  |  |  |  |  |  |
| --- | --- | --- | --- | --- | --- | --- | --- |
| **Definicija programa** | **Jedinica uspješnosti** | **Polazna vrijednost 2018.** | **Polazna vrijednost 2019.** | **Polazna** **vrijednost 2020.** | **Ciljana vrijednost 2021.**  |  | **Ostvarena** **vrijednost 2021**. |
| Redovna kinoprikazivačka djelatnost | Broj prikazanih novih i kinotečnih naslova | 100 | 120 | 61 | 100 |  | 94 |
| Broj posjetitelja na promocijama novih izdanja | 6000 | 7800 | 2313 | 7000 |  | 4000 |
| Prosječan broj posjetitelja po naslovu | 60 | 65 | 37 | 70 |  | 43 |

Obrazovni programi učilišta – 2021. godine 7 polaznika završilo je program osposobljavanja za Njegovatelja starijih i nemoćnih osoba te 12 polaznika program osposobljavanja za Cvjećara – aranžera.

Učilište je nastavilo obuku po programu osposobljavanja za održivu uporabu pesticida kako za polaznike koji obnavljaju certifikat (dopunska izobrazba) tako i za nove polaznike (osnovna izobrazba). Ukupno se obrazovalo 23 polaznika u sklopu osnovne i 302 polaznika kroz dopunsku izobrazbu.

„Od 15 do 115” - program socijalnog uključivanja mladih i osoba starijih od 54 godine na području Grada Sveti Ivan Zelina

Kodni broj: UP.02.1.1.12.0015

Pučko otvoreno učilište Sveti Ivan Zelina je kao korisnik i nositelj EU projekta „Od 15 do 115“ potpisalo Ugovor o dodjeli bespovratnih sredstava 17. veljače 2021. Projekt se provodi do 17. veljače 2023., odnosno razdoblje provedbe je 24 mjeseca. Ukupan iznos bespovratnih sredstava iznosi 2.885.076,90 kn, od čega je 85% osigurano iz Europskog socijalnog fonda, a 15% iz Državnog proračuna Republike Hrvatske. Dobiven je i predujam u iznosu od 1.154.030,76 kn za plaćanje nastalih troškova.

Upravljačko tijelo predstavlja Ministarstvo rada, mirovinskog sustava, obitelji i socijalne politike dok je posredničko tijelo Hrvatski zavod za zapošljavanje. Partneri projekta su Grad Sveti Ivan Zelina i „Srce” - Udruga djece s teškoćama u razvoju, osoba s invaliditetom i njihovih obitelji.

Projekt je dio Operativnog programa Učinkoviti ljudski potencijali 2014.-2020. te dio poziva pod nazivom: Aktivno uključivanje i poboljšanje zapošljivosti te razvoj inovativnih socijalnih usluga za ranjive skupine unutar 7 urbanih aglomeracija/područja Osijek, Pula, Rijeka, Slavonski brod, Split, Zadar i Zagreb.

Ciljane skupine za projektne aktivnosti uključuju:

• nezaposleni, uključujući dugotrajno nezaposlene - 25 osoba

• stariji od 54 godine - 25 osoba

• sudionici s invaliditetom - 30 osoba

• mlađi od 25 godina - 50 osoba

Projekt „Od 15 do 115“ doprinosi smanjenju socijalne isključenosti i povećanju kvalitete života 130 mladih i starijih osoba slabijeg imovinskog stanja, osoba s invaliditetom, osoba s ruralnog područja i dugotrajno nezaposlenih osobe razvojem i provedbom programa obrazovnih, kulturnih, sportskih, volonterskih i sličnih aktivnosti koje će omogućiti njihovo socijalno uključivanje u lokalnu zajednicu.

Cilj projekta je omogućiti socijalno uključivanje za mlade i starije osobe slabijeg imovinskog stanja, osoba s invaliditetom i dugotrajno nezaposlenih osobe razvojem i provedbom programa socijalnog uključivanja na području Grada Svetog Ivana Zeline i okolnih ruralnih naselja.

Dugotrajno nezaposlene osobe (registrirane i neregistrirane u HZZ-u) će biti uključene u aktivnosti razvoja zapošljivosti poput vještina aktivnog traženja posla i podrške u uključivanju na tržište rada, dok će ostali zajedno s njima biti uključeni u programe socijalnog uključivanja: klub za mlade, obrazovanje, kultura, sport, zapošljavanje, međugeneracijska suradnja, volontiranje, prijevoz.

Projekt uključuje sljedeće kategorije:

• Aktivnosti vezane uz unaprjeđenje kvalitete i razvoja socijalnih usluga i programa za aktivno socijalno uključivanje i povećanje zapošljivosti ranjivih skupina

• Promidžba i vidljivost

* upravljanje projektom i administracija

Što se tiče promidžbe i vidljivosti, osigurani su razni promo materijali, roll-up te plakati. Projekt ima i svoju službenu Facebook i Instagram stranicu. Na projektu su zaposleni voditeljica, koordinatorica te administratorica koji čine projektni tim zajedno s ravnateljicom POU Sv. I. Zelina.

Za početak aktivnosti bilo je potrebno osigurati opremu i predavače. Uredio se i opremio WC za osobe s invaliditetom. Zatim je nabavljen namještaj za učionice što uključuje stolove i stolice te stolove i stolice za osobe s invaliditetom. Nabavljena je i informatička i foto oprema, laptopi, televizori, igraće konzole, printeri, projektori, pametna ploča, fotoaparati, videokamere i dr. Nabavljena je i oprema za provođenje projektnih aktivnosti koje uključuju aktivnosti tjelovježbe te provedbu kulturnih programa.

Također je bilo potrebno prije početka aktivnosti provesti analizu lokalnog tržišta koja je temelj za provođenje programa razvoja zapošljivosti.

Za provedbu aktivnosti nabavljeno je kombi vozilo koje je registrirano i osigurano te je za njega osigurano gorivo, servisi, popravci i slično. Ono će se koristiti za prijevoz sudionika na sve projektne aktivnosti.

Aktivnosti u sklopu projekta su razne radionice, tečajevi i predavanja, programi usavršavanja, informatički tečajevi, strani jezici, predavanja za treću životnu dob, kreativni tečajevi, pripreme za maturu, tečaj keramike, likovna radionica. Također tu su i plesne radionice, dramska klinika, ZAmKa - amatersko kazalište, fotografski tečaj, filmski tečaj te tjelovježbe.

Osim navedenog provodi se i sportski dio projekta koji uključuje članarine u lokalnim sportskim klubovima za mlade kojima se omogućuje sudjelovanje u sportskim aktivnostima.

Kroz projekt su uključene volonterske aktivnosti. Poticanje volontiranja i volonterskih akcija s ciljem međugeneracijske suradnje, ekološke osviještenosti i društvenog povezivanja.

Za mlade je organiziran Klub za mlade koji uključuje aktivnosti poput aktiviranja u zajednici, druženja, razmjenu ideja, edukaciju o odgovornom ponašanju, učenje o društveno korisnim aktivnostima, predavanjima te provedbi kvalitetnog slobodnog vremena i natjecanja.

Krajnji projektni ciljevi su osiguravanje adekvatnih, kvalitetnih i dostupnih aktivnosti i usluga u zajednici, osiguravanje preduvjeta za sudjelovanje osoba s ruralnog područja, unaprjeđenje kvalitete života, razvoj društvene mreže, uključivanje u aktivnosti zajednice, povećanje socijalne uključenosti mladih i starijih osoba slabijeg imovinskog stanja te osoba s invaliditetom i dugotrajno nezaposlenih osoba s područja Svetog Ivana Zeline.